[image: image1.jpg]



ΔΗΜΟΣ ΚΙΛΚΙΣ
ΓΡΑΦΕΙΟ ΤΥΠΟΥ ΚΑΙ ΕΠΙΚΟΙΝΩΝΙΑΣ
   e-mail:  journalist@dhmoskilkis.gr              www.e-kilkis.gr
Γ. ΚΑΠΕΤΑ 17 -  Τ.Κ. 61100 ΤΗΛ. 2341352149  
ΔΕΛΤΙΟ ΤΥΠΟΥ
11-11-2026
Ενημερωτική εκδήλωση για την άνοια στην Τέρπυλλο από το Iasis Generations και τον Δήμο Κιλκίς 
Με μεγάλη συμμετοχή πολιτών πραγματοποιήθηκε, χθες, στο Πνευματικό Κέντρο της ενορίας του Αγίου Παντελεήμονα Τερπύλλου ενημερωτική εκδήλωση για την άνοια, υποστηριζόμενη από τα στελέχη του Κέντρου Ημέρας Ολικής Φροντίδας Ατόμων με Άνοια “IasisGenerations Kilkis.
Σε ένα πολύ φιλικό περιβάλλον συζητήθηκαν τα χαρακτηριστικά συμπτώματα που  επηρεάζουν την καθημερινή ζωή και την αυτονομία του ατόμου που πάσχει από άνοια, ενώ επισημάνθηκαν οι παράγοντες κινδύνου για την εκδήλωσή της και η αποστολή του Κέντρου να βοηθήσει τους ανθρώπους να παραμείνουν ενεργοί, να διατηρούν τη μνήμη και τις καθημερινές τους δεξιότητες και να συνεχίσουν να συμμετέχουν στην κοινωνική ζωή.
Η Εκκλησιαστική Επιτροπή του Ιερού Ναού δεξιώθηκε τους φιλοξενούμενους και τους ενορίτες της με αναψυκτικά και νόστιμα εδέσματα. 
Παρόντες ήταν και οι Αντιδήμαρχοι Αλέξανδρος Σημαιοφορίδης, Αικατερίνη Γιαννακούλα – Ζιούτα, ο Πρόεδρος της Δημοτικής Κοινότητας Ποντοκερασιάς Γιάννης Κασαπίδης και η Προϊσταμένη της Διεύθυνσης Κοινωνικής Πολιτικής και Αλληλεγγύης Στέλλα Ξάκη.  
Ο Δήμος Κιλκίς και η υπηρεσία ‘’Βοήθεια στο Σπίτι’’ Κρουσσών, ως συντονιστές της εκδήλωσης, εκφράζουν τις θερμές τους ευχαριστίες στον εφημέριο του Ιερού Ναού Αγίου Παντελεήμονα Ιωάννη Λαμπριανίδη και την εκκλησιαστική επιτροπή για την ευγενική παραχώρηση του Πνευματικού Κέντρου και την εγκάρδια φιλοξενία που προσέφεραν στους επισκέπτες.   
